kardosdrur/scandi-wiki huggingface dataset:
Klient (romerriget)

Klient (latin: cliens, clientis) betegnede i antikkens Rom en person, enten af plebeisk-stand eller frigiven, der indgik i et afhængigheds forhold til en patron, som tilhørte samfundets overklasse. Patronen hjalp og beskyttede sin klient eller sørgede for arbejde, mod at klienten stillede sin stemme til rådighed for patronens interesser ved valg til embeder; det såkaldte clientela-system. Clientela (klientel) kan både betegne forholdet mellem klienten og patronen og hele gruppen af klienter, der står under patronens beskyttelse. Klient kan også oversættes med vasal.

Historie 
Betegnelsen stammer fra det latinske ord cluens (hørende), og beskriver parternes indbyrdes status: Patronen tilkalder klienten. Kontakt foregik oftest ved at klinter kom til patronens private hjem, hvor han afholdt audiens i aulaen.

Ifølge legenden var det Romulus der definerede clientela-systemet, for at undgå sociale uroligheder og omvæltninger pga. misundelse eller magtmisbrug. I den tidlige republik indgik klienten i et tvunget afhængighedsforhold til patronen, som altid tilhørte patricier-standen, og først senere fik forholdet en mere frivillig karaktér.

I takt med at Roms magt voksede, spredte clientela systemet sig ud over hele imperiet, og ikke kun familier, men også hele byer eller endog provinser stillede sig under en særlig magtfuld patrons beskyttelse, fx var Marcellus hele Siciliens patron. I forbindelse med Romerrigets ekspansion fik nabokongeriger i flere tilfælde status af klientkongedømme. Selv om klienten reelt helt var underlagt Rom, havde det frihed i interne forhold, og beholdt sin egen hær (og udgifterne til den). Et eksempel på et klientkongedømme er Armenien.

Klienter og romersk politik 
I vore dages politiske system vil et klientsystem være en konkurrent til statens magtmonopol, men i antikkens Rom var dette system staten; romersk politik var ikke klassepolitik men interessepolitik, hvor kampen stod mellem flere grupper, som bundet sammen af troskab og venskab frem for klassefællesskab. Disse netværk bredte sig på kryds og tværs gennem hele samfundet, og politiske konstellationer skiftede hele tiden, alt efter hvor de forskellige gruppers sympati lå. For patronen var formålet med klienter at få magt, ved at kunne bruge deres stemmer til at fremme sine egene interesser.

Klientilisme 
Det vil være en fejl at begrænse fænomenet klientilisme til den romerske kultur, da vi genfinder lignende systemer i alle menneskelige samfund. Den romerske udgave er blot så velbeskrevet at den ofte bruges som model for forholdet mellem magtfulde personer og deres følge andre steder.

Se også 
 Patron (beskytter)

Romerriget
Gylling Kirke

Gylling Kirkes ældste dele, skib og kor, er opført af granitkvadre i romansk stil i slutningen af 1100-tallet. Våbenhus og styltetårnet med åben trappe, er fra 1500-tallet. Skibet har fladt bjælkeloft men koret har gotisk hvælving.

I våbenhuset er opstillet en runesten fra vikingetiden omkring år 900. Stenen blev i 1850 fundet i en lade i byen og senere flyttet til kirken.

Galleri

Eksterne kilder og henvisninger 
 Gylling Kirke hos KortTilKirken.dk
 Gylling Kirke hos danmarkskirker.natmus.dk (Danmarks Kirker, Nationalmuseet)

Kirker i Odder Kommune
Kirker i Århus Stift
Kirker i Århus Amt
SWAT

SWAT ("Special Weapons And Tactics"; oprindeligt "Special Weapons Assault Team") er betegnelsen på specialenheder i mange amerikanske politiafdelinger, der er trænet i at udføre særligt farlige operationer. Enhederne løser opgaver, som kræver en uddannelse og udrustning som almindelige politibetjente ikke har.
Eksempler på typiske opgaver er indtrængning i, samt rensning af, bygninger der huser særligt farlige kriminelle, eller bevæbnede kriminelle der har forskanset sig. Undsættelse af gidsler i forbindelse med gidseltagninger og terroristbekæmpelse. Den karakteristiske uniform med mørkeblå eller sort kampuniform, skudsikker vest, elefanthue/balaclava og diverse øvrigt beskyttelsesudstyr, er karakteristisk for denne type enheder verden over. Enhederne træner intensivt i rumkamp også kaldet CQB (Close Quarters Battle) og anvender desuden ofte finskytter.

SWAT begrebet opstod i 1960'erne hos LAPD (Los Angeles Police Department) i Californien, USA. Den første deling blev stiftet af Daryl Gates hos LAPD. I sin selvbiografi "Chief: My Life in the LAPD" forklarer han at han oprindeligt ville kalde sin deling for "Special Weapons Assault Team" eller "Special Weapons Attack Team". Dette blev afslået, da hans foresatte mente at disse navne lød for meget som en militær enhed. Da han godt ville beholde forkortelsen SWAT, fik delingen betegnelsen Special Weapons And Tactics.

I Danmark har vi noget tilsvarende i Politiets Aktionsstyrke, eller AKS, i daglig tale. Disse enheder kender de fleste danskere fra f.eks ransagninger af Rockerborge, anholdelser af særligt farlige kriminelle og når de træner i terrorbekæmpelse typisk sammen med medlemmer fra Jægerkorpset og Frømandskorpset. Ligeledes kendes AKS af mange danskere fra fiktionens verden, da enheder af denne type jævnligt optræder i f.eks. DRs TV serier "Ørnen" og "Livvagterne"

SWAT Team er en betegnelse der med tiden er blevet kendt i mange lande, via amerikanske actionfilm og dokumentarprogrammer om politiets arbejde. SWAT er også blevet kendt for en film af samme navn samt en serie af computerspil.

Kilde 
 Daryl Gates: "Chief: My Life in the LAPD"

Retsvæsen
Knud Almar

Jens Knud Almar (29. juni 1889 i København – 7. november 1965 smst) var en dansk skuespiller, der debuterede i 1910 og var i sin teaterkarriere ansat på en lang række teatre, af hvilke kan nævnes Alexandrateatret, Dagmarteatret, Odense Teater, Folketeatret, Det ny Teater, Frederiksberg Teater, Allé Scenen og Riddersalen. Han fik også indspillet nogle stumfilm og en halv snes talefilm.

Filmografi 

 De bør forelske Dem – 1935
 Panserbasse – 1936
 En fuldendt gentleman – 1937
 Nordhavets mænd – 1939
 De tre, måske fire – 1939
 Tante Cramers testamente – 1942
 Vi kunne ha' det så rart – 1942
 Diskret ophold – 1946
 Susanne – 1950

Ekstern henvisning

Eksterne henvisninger 
 

Skuespillere fra Danmark
Pave Anterus

Pave Anterus var pave fra 21. november 235 til sin død 3. januar 236. Man ved meget lidt om Anterus blandt andet på grund af hans meget korte pavetid. Han afløste pave Pontian, der sammen med modpave Hippolytus blev deporteret fra Rom til Sardinien.

Der er ringe sandsynlighed for, at Anterus led martyrdøden, som det er blevet hævdet. Han blev begravet i pavekrypten i Calixtus-katakomberne i Rom og blev senere kåret som helgen.

Paver i antikken
Paver fra Grækenland
Tjek fødselsår
Katy Valentin

Katy Elise Johanne Valentin (29. marts 1902 i København – 30. maj 1970 smst) var en dansk skuespillerinde, som blev uddannet fra Det kongelige Teaters Elevskole i 1923. Hun var i flere omgange ansat på Aarhus Teater, men fik også roller på både Dagmarteatret og Det kongelige Teater.

Udvalgt filmografi 

 Så til søs – 1933
 Komtessen på Stenholt – 1939
 Det brændende spørgsmål – 1943
 Otte akkorder – 1944
 Elly Petersen – 1944
 Biskoppen – 1944
 Så mødes vi hos Tove – 1946
 Dorte – 1951
 Bag de røde porte – 1951
 Det store løb – 1952

Eksterne henvisninger 
 
 

Skuespillere fra Danmark
Personer fra København
Aleppo

Aleppo (arabisk: حلب, Halab) er en by i provinsen af samme navn i det nordlige Syrien. Aleppo havde før borgerkrigen  ca. 2.100.000 (2011) indbyggere , men anslås efter borgerkrigen til at have omkring 1.850.000 indbyggere . 

Aleppo og Damaskus konkurrerer om, hvem der er verdens ældste fortsat beboede by. De er blandt de ældste fortsat beboede byer og er nok beboet fra det 6. årtusinde f.Kr.

Verdensarv lagt i ruiner 

Den 24. april 2013, under den syriske borgerkrig blev minareten i Aleppos Umayyad Moské fuldstændigt ødelagt under et angreb som begge parter beskylder den anden for at stå bag. Den 45 meter høje minaret, der blev opført i 1090, var det eneste der var tilbage af den oprindelige moské, der blev grundlagt i 715 af Umayyad Dynastiet. Minareten stod på UNESCOs Verdensarvsliste, og UNESCO bad i november 2012 begge parter om at skåne den.

Galleri

Noter

Eksterne henvisninger 

Byer i Syrien
M16

Oprindeligt designet af Eugene Stoner, ansat hos ArmaLite.
M16 er det amerikanske militærs betegnelse for den riffelfamilie, der er afledt fra ArmaLite AR-15 designet, og yderligere udviklet af Colt's Manufacturing Company.

Riflen er et automatvåben, der benytter 5.56 x 45 mm NATO-ammunition. Den har været den foretrukne infanteririffel i det amerikanske militær siden 1967 og er i brug i 15 NATO-lande. Riflen er det mest producerede kaliber 5.56 mm-skydevåben.

Der er sket en stor udvikling fra den første fejlbehæftede version, fra Vietnamkrigens dage, til den nyeste version, M16A4, som erstattede M14-riflen, da produktionen af denne ophørte.

Versioner 

 Automatrifler
 M16A1
 M16A2
 M16A3
 M16A4
 Automatkarabiner
 XM177
 M4

Automatrifler
Våben fra USA
Kristkirken (Københavns Kommune)

Kristkirken ligger i Vesterbro Sogn i Københavns Kommune, på Enghave Plads, Vesterbro.

Historie 
Kirkens arkitekt var Otto Valdemar Koch (1852-1902), der også har bygget tre andre kirker i København. Koch benægtede at have haft noget forbillede; men Kristkirkens lighed med domkirken i Spoleto nord for Rom er umiskendelig. 

Kristkirken fik tilnavnet "Præsternes Kirke", fordi den blev bygget for bidrag fra danske præster. Præsten Theodor Løgstrup i Fredericia reflekterede over Københavns problemer med at få rejst kirker til byens raskt voksende befolkning, og i 1893 tog han til orde for en indsamling blandt danske præster. I 1898 havde man indsamlet så mange penge, at man kunne gå i gang med at bygge en kirke til 142.000 kroner. Københavns Kommune skænkede en ubebygget grund ved Enghave Plads. Grundstenen blev nedlagt 29. marts 1898, og 6. maj 1900 kunne Kristkirken indvies. Kong Christian 9. var mødt frem, tillige med omkring 100 præster. 

Th. Løgstrup skrev i sin levnedsbeskrivelse: "Paa det kirkelige Omraade har jeg haft den Glæde at faa givet Stødet til Bygningen af Kristkirken ("Præsternes Kirke") i Kjøbenhavn. Efter at have faaet Idéen til denne, fremførte jeg sammen med Biskop Gøtzsche, den Gang Præst her i Fredericia, Tanken derom for en Kreds af ledende danske Kirkemænd og var siden Sekretær for den Komité, som ledede Opførelsen af Kirken."

Henvisninger

Literatur 
 De danske Kirker, redigeret af Erik Horskjær. Bind 1, Storkøbenhavn. G.E.C. Gads Forlag, 1969-1971. 
 Storbyens virkeliggjorte længsler ved Anne-Mette Gravgaard. Kirkerne i København og på Frederiksberg 1860-1940. Foreningen til Gamle Bygningers Bevaring 2001.

Eksterne henvisninger 

 Kristkirken  hos nordenskirker.dk
 Kristkirken hos KortTilKirken.dk

Kirker i Københavns Kommune
Kirker i Københavns Stift
Kirker i Københavns Amt
Vesterbro
Monte d'Oro

Monte d'Oro () er et markant bjerg midt på Korsika på 2.389 meter. Det ligger tæt på Vizzavona, det højeste pas på togturen mellem Ajaccio og Bastia. Bjerget kan bestiges på en dagsvandring med udgangspunkt fra Vizzavone. En god idé er at gå nord om bjerget op og følge de gule markeringer til toppen, hvor der skal klatres lidt. Nedad følges de gule markeringer til stien møder GR20. GR20 følges tilbage til Vizzavona, hvor de berømte Cascade des Anglais passeres.

Eksterne henvisninger 

 

Bjerge i Frankrig
Korsika
UEFI

Unified Extensible Firmware Interface (UEFI) er en alliance mellem flere ledende teknologiproducenter inklusive Intel, AMD, Microsoft, IBM, Dell, HP, American Megatrends, Phoenix Technologies og Insyde Software. Denne non-profit organisation har ansvaret for at udvikle og promovere EFI specifikationen. EFI er en grænseflade som i begyndelsen var udviklet af Intel med intentionen at afløse den aldrende PC BIOS.

Eksterne henvisninger
 Officiel website
Organisationer fra USA
Instant messaging

Instant messaging er en form for kommunikation mellem to eller flere mennesker baseret på skrivning af tekstbeskeder. Tekstbeskederne sendes via computere, der er forbundet til et netværk som f.eks. internettet.

Instant messaging kræver et klientprogram der forbinder sig til en server og adskiller sig fra e-mail ved at samtaler foregår uden forsinkelse. De fleste typer programmer giver mulighed for at se om folk på ens kontaktliste er online og interesseret i at chatte.

Populære instant messaging programmer er eller har været: Windows Live Messenger, AOL Instant Messenger, Yahoo! Messenger, Skype, Google Talk, Jabber, QQ og ICQ.

Chat
Hellig Kors Kirke

Hellig Kors Kirke ligger i Blågårdens Sogn i Københavns Kommune, på Kapelvej, Nørrebro. Kirken er tegnet af arkitekten H.B. Storck. Kirkens oprindelige dekoration var udført af Johan N. Schrøder, men er malet over.

Kirkebygningen

Interiør

Altertavle

Prædikestol

Døbefont

Orgler

Referencer

Literatur 
 Storbyens virkeliggjorte længsler ved Anne-Mette Gravgaard. Kirkerne i København og på Frederiksberg 1860-1940. Foreningen til Gamle Bygningers Bevaring 2001.

Eksterne kilder og henvisninger 

 Hellig Kors Kirke hos KortTilKirken.dk

Kirker i Københavns Kommune
Kirker i Københavns Stift
Kirker i Københavns Amt
Nørrebro
Aaron Lennon

Aaron Justin Lennon (født den 16. april 1987 i Chapeltown, Leeds) er en engelsk fodboldspiller. 
Han har tidligere spillet hos blandt andet Tottenham og Everton.

Lennon har (pr. juli 2021) spillet 21 kampe for Englands landshold.

Eksterne henvisninger 

Fodboldspillere fra England
Fodboldlandsholdsspillere fra England
Fodboldspillere fra Leeds United F.C.
Fodboldspillere fra Tottenham Hotspur F.C.
Fodboldspillere fra Everton F.C.
Deltagere ved verdensmesterskabet i fodbold 2006
Deltagere ved verdensmesterskabet i fodbold 2010
Keski-Suomi

Keski-Suomi (svensk: Mellersta Finland, dansk: Mellemste Finland) er et landskab i Vestfinlands len i det centrale Finland. 

 Areal: 19.761 km².
 Indbyggertal: 266.082 (2003).
 Befolkningstæthed: 13,5 indb./km².

Byen Jyväskylä er centrum for landskabet og den klart største by i området. Landskabet ledes af Anita Mikkonen (2006). Landskabet er "ensproget finsk".

Kommuner 

Landskabet består af 23 kommuner – 6 by- og 17 landkommuner. Alle kommunerne er "ensproget finsk", idet der kun er et meget lille svensktalende mindretal (f.eks. ca. 0,2 % i Jyväskylä). Derfor har de fleste kommuner intet decideret svensk navn, som det ellers er tilfældet i dele af Finland, hvor svensk er mere udbredt.

Bykommuner

Landkommuner

Se også 
 Finlands landskaber

Eksterne henvisninger 

Keski-Suomi (officiel hjemmeside på finsk/engelsk)

Mellersta Finland
Finlands landskaber
Normal matrix

En kompleks kvadratisk matrix A siges at være en normal matrix eller en normalmatrix, hvis

hvor A* er den hermitesk adjungerede af A (hvis A er en reel matrix, er dette det samme som den transponerede af A.)

Eksempler 
Alle unitære, hermiteske og skæv-hermiteske matricer er normale. Hvis A er unitær, er A*A=AA*=I. Hvis A er hermitesk, er A*=A, så AA*=AA=A*A.

Der findes imidlertid også normale matricer, der hverken er unitære eller (skæv-)hermiteske; for eksempel er

normal, da

men matricen er tydeligvis hverken unitær eller hermitesk.

Følger 
Det er praktisk at tænke på normale matricer i analogi med komplekse tal, invertible normale matricer i analogi med ikke-nul komplekse tal, hermitesk adjungering i analogi med kompleks konjugering, unitære matricer i analogi med komplekse tal med absolut værdi 1, hermiteske matricer i analogi med reelle tal og hermiteske positiv definitte matricer i analogi med positive reelle tal.

Normalitetskonceptet er primært vigtigt, da normale matricer netop er de matricer, spektralsætningen gælder på; med andre ord er normale matricer netop de matricer, der kan repræsenteres af en diagonalmatrix med hensyn til en passende valgt ortonormalbasis for Cn. Altså er en matrix normal hvis og kun hvis dens egenrum udspænder Cn og er parvis ortogonale med hensyn til det traditionelle indre produkt i Cn.

Generelt er summen og produktet af to normale matricer ikke nødvendigvis normalt, men hvis A og B er normale med AB = BA, er både AB og A + B også normale, og det er yderligere muligt at diagonalisere A og B på samme tid i følgende forstand: Der eksisterer en unitær matrix U, så UAU* og UBU* begge er diagonalmatricer. I dette tilfælde er søjlerne i U* egenvektorer for både A og B og danner en ortonormalbasis for Cn.

Hvis A både er en trekantsmatrix og en normal matrix, er A diagonal. Dette ses ved at betragte diagonalindgangene i A*A og AA*, hvor A er en normal trekantsmatrix.

Hvis A er en invertibel og normal matrix, eksisterer en unitær matrix U og en hermitesk positiv definit matrix R, så A = RU = UR. Matricerne R og U er entydigt bestemte af A. Dette udsagn kan ses i analog med (og som en generalisering af) den polære repræsentation af ikke-nul komplekse tal.

Konceptet om normale matricer kan generaliseres til normale operatorer på Hilbertrum og til normale elementer i C*-algebraer.

Matricer
Indie (musik)

Indie er en forkortelse af det engelske ord independent, som betyder uafhængig.

Oprindeligt var indie en betegnelse for musik fra kunstnere, som var hos uafhængige pladeselskaber, eller ikke på nogen pladeselskaber i det hele taget. Et uafhængigt pladeselskab (indie record label) er et selskab, som ikke hører til et stort selskab (f.eks. er Virgin Records et stort selskab, mens Domino er uafhængigt).

Musikalsk kan det være svært at definere generelle træk for genren indie, idet udtrykket bruges i flæng. Også de store kommercielle pladeselskaber beskriver undertiden deres kunstnere som "indie", muligvis fordi det udtrykker integritet qua den tidligere betydning.

Se også 

 Alternativ rock
 DIY
 Indie rock
 Garagepunk
 lofi
 Math rock
 New Weird America
 No Wave
 Støjrock
 Post punk
 Post punk revival

Rockgenrer
Musik
Indie

Termen indie kommer fra engelsk og er en forkortelse af ordet "independent" (uafhængig). Den refererer til kunstneriske kreationer der bliver til uafhængigt af det "kommercielle mainstream". Både kommercielt og kunstnerisk. Det handler som regel om kreativ udfoldelse uden hjælp fra større pladeselskaber, filmselskaber, eller anden større finansiel støtte. Men der kan også være tale om at bryde med de konventionelle måder at skabe musik eller kunst på, selvom om man allerede har en kommerciel platform. Et eksempel kan være en del af The Beatles produktioner fra 1966 og fremefter, som ofte bryder med gængse strukturer for samtidens kompositioner inden for rock og pop. 

Men oftest ligger der i brugen af betegnelsen indie en form for kritik af hvordan større selskaber vil tjene penge hellere end at fremme kunst og kreativitet; derfor skal man hellere stræbe efter at være indie – uafhængig.
Subkulturer
Valdemar Schiøler Linck

Valdemar Thorwald Schiøler Linck (26. oktober 1878 i København – 6. september 1952 på Frederiksberg) var en dansk skuespiller, der oprindelig var uddannet indenfor manufakturhandel, men som via diverse amatørforestillinger kom ind på skuespillervejen med debut i 1897 på Faaborg Teater. Sidenhan optrådte han bl.a. på Sønderbros Teater, Apollo Teatret, Nørrebros Teater og Det ny Teater. Specielt han scene-samspil med Carl Fischer vakte stor begejstring. I 1936 sang Schiøler Linck den meget berømte vise Ih, hvor er det kommunalt og var i det hele taget en meget benyttet revyskuespiller. På filmområdet medvirkede han i en række stumfilm og et par håndfulde talefilm. Han var gift to gange.

Filmografi 

 Odds 777 – 1932
 De blaa drenge – 1933
 Så til søs – 1933
 Nyhavn 17 – 1933
 Den ny husassistent – 1933
 Nøddebo Præstegård – 1934
 Sjette trækning – 1936
 Bolettes brudefærd – 1938
 Ballade i Nyhavn – 1942
 Det kære København – 1944
 Far betaler – 1946

Eksterne henvisninger 
 
 

Skuespillere fra Danmark
Personer fra København
Bodil Sangill (skuespiller)

Bodil Sangill (født 30. april 1932 i Aarhus, død 9. april 2023) var en dansk skuespillerinde, der blev uddannet fra Aarhus Teater i 1954, og på hvilket teater hun sidenhen optrådte flere gange.

Efter sin uddannelse tog hun på studierejse til Frankrig, Tyskland og Sverige og var efterfølgende engageret på en lang række teatre som f.eks. Dansk Folkescene, Aalborg Teater, Nørrebros Teater, Det kongelige Teater, Hvidovre Teater, Amagerscenen og Det Danske Teater. Blandt de stykker hun har medvirket i kan nævnes Gengangere, Hamlet, Skærmydsler, Company, Natten ler, Natten er dagens mor, Kaos er nabo til Gud, Kærlighedens triumf, Lang dags rejse mod nat, Livsens ondskab og Tre søstre. I tv har hun medvirket i serierne Strandvaskeren og TAXA. Bodil Sangill medvirkede i 1958 i to spillefilm, nemlig Styrmand Karlsen og Vagabonderne på Bakkegården, men fik senere i sin karriere et mindre comeback i biograferne med roller i først Ulvepigen Tinke (2002) og siden Drabet (2005).

Referencer

Eksterne henvisninger 
 

Skuespillere fra Danmark
Personer fra Aarhus
Frederik Ludvig af Wales

Frederik Ludvig (, ) (1. februar 1707 – 31. marts 1751) var en britisk prins, der som ældste søn af kong Georg 2. af Storbritannien var fyrste af Wales og tronfølger til den britiske trone fra 1727 til sin død i 1751. Frederik Ludvig døde før sin far, og derfor blev han aldrig konge af Storbritannien.

Biografi 

Frederik Ludvig blev født i Tyskland, hvor hans farfar Georg Ludvig var kurfyrste af Hannover. Da farfaderen blev konge i Storbritannien, og faderen blev britisk tronfølger i år 1714, rejste forældrene  til Storbritannien, mens den bare syv år gamle Frederik Ludvig blev tilbage i Hannover. Han så ikke forældrene igen, før han kom til England som en voksen mand i 1728. Her bar han som britisk tronarving titlen fyrste af Wales. Forholdet til forældrene var præget af konflikt. Frederik Ludvig døde som 44-årig i 1751, ni år før sin far, og derfor blev han hverken konge af Storbritannien og Irland eller kurfyrste af Hannover. Georg 2. blev derfor efterfulgt af sin sønnesøn, Georg 3. ved sin død i 1760.

Ægteskab og børn 
Frederik Ludvig blev gift i 1736 på St. James's Palace i London med prinsesse Augusta af Sachsen-Gotha, datter af hertug Frederik 2. af Sachsen-Gotha-Altenburg. I ægteskabet blev der født ni børn, herunder:
 Augusta af Storbritannien, født 1737, død 1813, gift med hertug Karl Vilhelm Ferdinand af Braunschweig-Wolfenbüttel
 Georg 3. af Storbritannien, født 1738, død 1820. Fra 1760 konge af Storbritannien og Irland samt kurfyrste af Hannover. Konge af Hannover fra 1814.
 Caroline Mathilde af Storbritannien, født 1751, død 1775, gift med kong Christian 7. af Danmark-Norge.

Se også 
 Huset Hannover

Eksterne links 

 Friedrich Ludwig  på Slægten Welfs hjemmeside  

Kongelige fra Storbritannien
Fyrster af Wales
Hertuger af Edinburgh
Huset Hannover
Tronfølgere som aldrig tiltrådte
Personer fra Hannover